JohanHeinsen/ENO huggingface dataset:
Viborger Samler, 1849-05-17
Mad. Fischers Modehandel er flyttet til Kjøbmand D. Philipsens Gaard paa Torvet ved Siden af Kjøbmand P. Guldberg. - Nylig fra Kjøbenhavn hjemkommen Sommerpynt af Straa- og Silke hatte, Kapper, franske Blomster med Mere anbefales til muligst billige Priser. Undertegnede bekjendtgjør herved, at jeg er flyttet fra Vestergade ned i Nytorvgyden skraas over for Hr. Kjøbmand Thomesen. N. Støttrup.
Viborger Samler, 1849-05-17
Tillige anbefaler jeg mig med en vel assorteret Boutik samt nye Facongs af Damekamme. Ærbødigst Viborg, den 8de Mai 1849. N. C. Støttrup. Kunstdreier.
Viborger Samler, 1849-05-17
Kartoffelmeel. a 9 Mk. 244, sælges af Undertegnede hver Løverdag Formiddag hos Bomuldsvæver C. Petersen i Gravene i Viborg. Vindtmølle, den 8de Mai 1849. P. Petersen.
Viborger Samler, 1849-05-17
En Forvalter, som selv Arbeider med, eller en duelig og troe Avlskarl, kan faae en god Tieneste.
Viborger Samler, 1849-05-17
En Pige, som forstaaer at føre en lille Landsbyehuusholdning og at bestyre et Meierie paa 20 Køer, kan faae en god Tjeneste. Avis=Expeditionen anviser begge Pladser.
Viborger Samler, 1849-05-17
En ung Tyr staaer til Afbenyttelse i Nørre-Mølle for nedsat Betaling.
Viborger Samler, 1849-05-17
Hos Chr. Kistrup i St. Leonisstræde faaes sættefærdige Blomkaal=, Savoikaal, Sukkerkaal= og Spidskaal=Planter.
Viborger Samler, 1849-05-17
En tohjulet Spolevogn kan kjøbes til billig Priis hos A. W. Sandberg.
Viborger Samler, 1849-05-17
Ved Proclama af Dags Dato, der snarest vil blive læst inden vedkommende Retter, ere Creditorerne i Stervboet efter afgangne Boelsmand Søren Nielsen Husted af Balling, og tidligere afdøde Hustrue, Ane Nielsdatter, indkaldte med 12 Ugers Varsel, til at melde og beviisliggjøre deres Fordringer for undertegnede Skifteforvalter; hvilket herved bekjendtgjøres. Salling Herreders=Contoir, den 12te Mai 1849. Willemoes.
Viborger Samler, 1849-05-17
Alle og Enhver, som maatte have noget at fordre i Boet, efter afdøde Søren Thøgersen og dennes efterlevende Enke Jordemoder Maren Hansdatter af Hverrestrup i Rinds Herred under Viborg Amt, indkaldes herved overeensstemmende med Pl. af 26de October 1792, med 12 Ugers Varsel til at anmelde og beviisliggjøre deres Krav for undertegnede Skifteforvalter. Rinds Herreds Skifteret, den 9de Mai 1849. Høyer. Dette Blads udenlandske Artikel redig, af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Bladet meddeler Domme, afsagte ved Landsoverretten i Viborg.
Viborger Samler, 1849-05-19
ofte Tidende. Forsendes med Brevposten i Danmark og Hertugdømmerne. Løverdagen den 19de Mai 1849. Nr. 83. 77 Aarg.
Viborger Samler, 1849-05-19
Udenlandske Efterretninger. Storbritannien og Jrland. London, d. 11te Mai. Frygt for de Farer, et Protectionistministerium nu turde paaføre England, opretholder det nuværende svage Ministerium, saamegetmere som Sir. Rob. Peel ikke er tilbøielig til at opoffre sit Otium. J Anledning af en Jnterpellation gav Lord Palmerston det tørre Svar, at England ei var forpligtet til at indskride til Fordeel for Ungarerne og at Østerrig ikke havde forlangt Englands Mægling. En Mægling i Rom paatænktes ikke. Kun med en Majoritet af 2 Stemmer i Overhuset erholdt Billen om Udskrivningen af en overordentlig Fattigskat i Jrland den anden Læsning.
Viborger Samler, 1849-05-19
Frankerig. Paris, den 9de Mai. Efter la Patrie er Præsident Louis Napoleons Brev til General Ondinot, der anfører den franske Hær i Kirkestaten saaledes lydende: "Min kjære General! Den telegraphiske Efterretning om den Modstand, ere har mødt under Roms Mure, har smertet mig levende. Jeg haabede, som De veed, at Jndvaanerne i Rom, aabnende deres Øine forEvidentsen, vilde med uhyklet Glæde modtage en Hær, derhavde et velvilligt og uegennyttigt Hverv at udføre i Rom. Det Modsatte har viist sig; vore Soldater ere modtagne som Fjender, vor militaire Ære er med i Spillet; jeg vil ei taale, at den antastes. Forstærkninger ville ei mangle Dem. Siig De Deres Soldater, at jeg veed at sætte Priis paa deres Tapperhed, at jeg deler deres Smerte, og at de stedse kunne gjøre Regning paa min Taknemmelighed. Modtag De, kjære Hr. General, Forsikkringen, om min Høiagtelse. Louis Napoleon Bonaparte." –
Viborger Samler, 1849-05-19
Nationalforsamlingens Møde den 9de Mai udvikledes en heftig Debat om det foranførte Brev fra Præsidenten. Odilon Barrot erklærede Brevet for et Privatbrev og bemærkede, at Europas Tilstand ikke var simpelt og ligefremt at ordne, som Mange indbildte sig; hvore Forhold, sagde han, til flere fremmede Regjeringer have i dette Øieblik en saadan Vigtighed og kunne have saa indgribende Følger, at en Uenighed turde blive høist farlig, lader os derfor med Omhu bevare Nationens Eenhed, efter hvilken de udenlandske Nationer stræbe i dette Øieblik af al Jver, og som de dog først maaskee efter mange blodige Kampe ville opnaae. En Nation kan kun da udføre store Ting naar den under vanskelige Omstændigheder paabyder alle Partilidenskaber Taushed for blot at give Fædrelandskjærlighed Gehør." (Meget godt.) – Angaaende Præsidentens Brev foreslog Flocon at erklære Præsidentens Brev som ikke existerende.
Viborger Samler, 1849-05-19
En forhenværende Minister har forsikkret, at Frankerig vil stille en Observationshær af 150,000 Md. ved Rhinen.
Viborger Samler, 1849-05-19
Paris, den 12te Mai. De tre Præsidenter Marrast, Odilon Barrot og Napoleon ere foreløbig udsonede med hverandre. Den 11te forkastede Nationalforsamlingen Jules Favres Andragende om et Mistillidsvotum til Ministeriet med 329 imod 292 Stemmer og med 387 Stemmer, imod 138 et Anklagedeeret imod Præsidenten og Ministeriet.
Viborger Samler, 1849-05-19
Paris, den 13de Mai. Valgene aabnedes idag med Rolighed og Orden i Paris. Udenrigsministeren skal have ladet tilstille den preussiske Regjering en Note, derskal angaae Interventionen i Sachsen.
Viborger Samler, 1849-05-19
Handelsministeren bekjendtgiør, at den danske Regjering har tilladt de imellem Havre og Hamborg farende Paketdampfregatter at medtage Varer, Krigscontrebande undtagen. 5 pCt. Renten sluttede den 13de Mai (Søndag) til 90. 70.
Viborger Samler, 1849-05-19
Jtalien. National meddeler Efterretninger om det Tab, de Franske have lidt i Kirkestaten den 30te April i Træfningen ved San Pancrazioporten. Brigaden Molliere, der dannede den 1ste Brigade, blev frygtelig tilredet og Officiererne kastede det faldne Mandskab i Gravene for ei at gjøre de Efterfølgende modløse. Romere og Franskmænd grebe hverandre om Livet og rullede sammen ned i Voldgravene. Tropperne havde kun Levnetsmidler for tre Dage og maatte udstaae meget af Tørsten. Under den frygtelige Kamp spillede den franske Musik Marseillaisen. Antallet af de franske Fanger skal overstige 560 Md.;de ere udvexlede imod den lombardiske Legion, som i Civita Vecchia blev erklæret krigsfangen af de Franske. Neapolitanerne rykke rask frem imod Rom, deres Styrke udgjør 12 a 16000 Md.
Viborger Samler, 1849-05-19
Østerrigerne ere rykkede ind i Toscana under Baron d'Aspre.
Viborger Samler, 1849-05-19
Keiserdommet Østerrig. Fra Wien meldes under 12te Mai, at Keiseren, der er afreist til Hæren ved Presburg, er ankommen til Wieselburg. De ungarske Tropper staae imellem Hochstras og Wieselburg. Tillige erfarer man, at vore Tropper ere fra Odenburg rykkede frem imod Raab, at der har fundet en Fegtning Sted i hiin Egn, men at Resultatet ei vides. Man betvivler med Grund Efterretningen om det gjensidige Bombardement af de ved Donau ligeoverfor hinanden liggende Stæder Ofen og Pesth. Gjentagne Angreb fra Ungarernes Side for at erobre Ofen ere kastede tilbage. Russiske Tropper ere allerede ankomne til Prerau.
Viborger Samler, 1849-05-19
Pr. Telegraph havde man den 10de i Wien Underretning om at den første Colonne af de russiske Tropper vilde indtræffe i Oderberg. Hæren marscherer i sex Colonner, af hvilke den sidste skal den 23de være rykket indi den for samme betegnede Linie. Om faa Dage begynde de offensive Bevægelser. Hele den russiske Hær i Ungarn anslaaes til at ville beløbe sig til 166,000 Mand med 23,000 Heste. General en chef er Fyrst PaskewitschErivansky. Paa Grund af de fra Udlandet skeete Forsøg paa at forstyrre den offentlige Rolighed i Bøhmen har Baron Mecsery erklæret Prag og sammes nærmeste Omgivelse i Beleiringstilstand. Flere Medlemmer af Slovanska lipaere arresterede. Opstand i Rastatt (stadt) (Storhertugdommet Baden.) Berlin, d. 14 Mai. Dentsche Ref. meddeler følgende formeentlig pr. Telegraph erholdte Efterretninger: "Den badenske Garnison i Fæstningen Rastatt (4 Batailloner) har gjort Opstand, skudt fire af dens Officierer, saaret Commandanten med 5 Kugler, proclameret Republiken og saaledes aabnet Fæstningen med alt Krigsmateriale for Jnsurrectionen. J Lørrach har en lignende Erklæring fra det badenske Militair fundet Sted; de politiske Fanger ere satte i Frihed; Officierer ere dræbte og Republiken er proclameret. Ludvigshaven er ogsaa i Jnsurgenternes Besiddelse. Disse haabe om faa Dage at kunne stille 20,000 Mand i Felten.
Viborger Samler, 1849-05-19
Efter Regjeringens Anmodning i Baden er Rapeaux afsendt som Rigsdagscommissair for at intervenere ved Forsamlingen i Offenburg. Fra Sydtydskland imøde sees i Løbet af de nærmeste Dage et betydeligt Angreb paa Frankfurt.
Viborger Samler, 1849-05-19
Kongeriget Preussen. Berlin, den 14de Mai. Staatanzeiger meddeler følgende Forordning om Tilbagekaldelsen af de preussiske Deputerede ved Rigsdagen: "Vi forordne etc. – 1) Mandatet for de i den preussiske Stat valgte Deputerede til den tydske Nationalforsamling kaldes herved tilbage. 2) Denne vor Forordning tilstilles til Efterlevelse, igjennem vor befuldmægtigede i Frankfurt, de preussiske Deputerede, med Paamindelse om at afholde sig fra enhver Deeltagelse i de videre Forhandlinger i Frankfurt. - Af Statsministeriets Motivering til denne Forordning, sees at den tildeels grunder sig paa Frankfurter forsamlingens Votum i Anledning af Preussens Jndblanding i de sachsiske Anliggender.
Viborger Samler, 1849-05-19
Under Rubriken, Slesw-holst. Anliggender meldes i Brsh. fra Berlin, den 13de Mai, at der officielt er meddeelt de udenlandske Gesandter, at Preussen har opfordret det danske Cabinet skyndsomst at afsende en Befuldmægtiget til Berlin i Anledning af de Fredsunderhandlinger, som der skulle aabnes. Ved Troppernes Jndrykning i Jylland, er Hærens Ære reddet og Udsigt aabnet til at Danmark vil erstatte den Skade, dets Skibe har anrettet. Denne Efterretning stemples vel som authentisk, men Stemplet, turde være falsk.
Viborger Samler, 1849-05-19
Efter de nyeste Efteretninger af 14de Mai fra Berlin er nu Alt roligt i Sachsen. Freiburg, Chemnitz, Altenburg ere besatte af preussiske Tropper: Jngensteds gjøres det mindste Forsøg paa at forstyrre Roligheden. Efter Frankf. Zeit, skulle de i Berlin samlede Kongelige Befuldmægtigede være blevne enige og Rigsforfatningen og det i de saakaldte stortydske Forslags Aand, altsaa formodentlig Tilbagevenden til den gamle Forbundsdag i Form af et Directorium med ufortøvet eller successiv Mediatisering af de mindre Stater. Derimod melder Wes. Zeit. fra Berlin (den 12te), at det ei endnu er kommet vidt med Octroyeringscongressen.
Viborger Samler, 1849-05-19
J Elberfeld i Rhinpreussen hersker et frygteligt Anarchie; iøvrigt er det roligere i Rhinpreussen end man havde forventet. Kun enkelte Landeværnsbatailloner have viist Uvillie med at give Møde. Derimod er Rhinbayern i fuld Opstand. Det vil koste Blod forinden Jnsurrectionen der dæmpes. - Den würtembergske Hærs Officiercorpshar i en Skrivelse gjort opmærksom paa at Kongen vilde med Tryghed have kunnet gjøre Regning paa Hærens til Kongen aflagte Troskabseed.
Viborger Samler, 1849-05-19
Frankfurt am Main, den 10de Mai. J Mødet idag antoges med 188 imod 147 Stemmer et Andragende af v. Reden, saaledes lydende: Nationalforsamlingen beslutter: 1) ved alle til Raadighed staaende Midler at modarbeide det Brud paa Rigsfreden, som den preussiske Regjering ved ubeføiet Jndskriden i Kongeriget Sachsen har gjort sig skyldig i; 2) ved Siden af Opretholdelsen af den offentlige Rolighed og Sikkerhed ere fornemmelig at tage i Beskyttelse imod enhver Tvang og enhver Undertrykkelse de Bestræbelser fra Folkets og dets Repræsentanters Side, hvilke finde Sted for at gjennemføre den som gyldig" besluttede Rigsforfatning. Ministrene have indrakt deres Demission, der ogsaa er antagen af Rigsforstanderen, som har misbilliget Gagerns Program om Anvendelsen af de Midler, der tjene til at føre Forfatningen igjennem. Rigsforstanderen har meget rigtig bemærket, at et nyt Ministerium kunde maaskee strax komme istand, maaskee kunde ogsaa flere Dage forløbe forinden det kom istand. Jøvrigt har den til Rigsforstanderen sendte Deputation om at opfordre ham til hurtig at danne et nyt Ministerium ingenlunde erholdt et bestemt Tilsagn. Efter Raveaur's Beretning har Rigsforstanderen sagt: "Jeg vil danne et Ministerium, der svarer efter mine Anskuelser til Tidens Fordringer. Jeg har ingensinde nolet; jeg er en gammel Soldat, og vil handle rask, jeg kjender min Pligt imod Fædrelandet og vil opretholde Rolighed og Orden."Et Andragende af Schløffel om at erklære Rigsforstanderen for en Fjende af det tydske Folk og at afløse ham ved en Fuldbyrdelsescomitee forkastedes under almindelige Tegn paa Uvillie.
Viborger Samler, 1849-05-19
Den af alle Partier høitagtede Rigsdagspræsident Sim son har nedlagt sit Embede.
Viborger Samler, 1849-05-19
Under 12te Mai meldes fra Frankfurt am Main, at Rigsforsamlingen har samme Dag valgt med 165 Stemmer Reh til Præsident. Med 163 Stemmer imod 142 antoges Backhaus's Andragende, ifølge hvilket Rigsforsamlingen beslutter: 1) høitidelig at forpligte Tydsklands hele bevæbnede Magt, Landeværn og Borgervæbningerne indbefattede, til at opretholde den tydske Forfatning; den provisoriske Centralmagt opfordres til ufortøvet at foranledige det dertil Fornødne, forsaavidt de enkelte Stater, ikke maatte skride foran." Stuve er fra Berlin over Hanover afreist til Frankfurt.
Viborger Samler, 1849-05-19
Et nyt Ministerium, bestaaende af Grävell, som Ministerpræsident og Jndenrigsminister, General Jochmus, som Udenrigsminister, Gen. Penker, som Krigsminister og Stedtmann, som Finantsminister skal være dannet. –
Viborger Samler, 1849-05-19
Under 12te Mai har Rigsforstanderen udstedet en Dagbefaling til de i Rigstjenesten staaende Tropper og deri opfordret dem til Troskab imod deres Eed.
Viborger Samler, 1849-05-19
Kongeriget Holland. Den 13de Mai udbrød en frygtelig Jld i Rotterdam. Kl. 7 1/2 stod en stor Sukkerfabriki Flammer. Kl. 9 vare 5 Huse nedbrændte og Branden rasede i de bag ved Fabriken liggende store Magaziner. Slukningsanstalterne vare utilstrækkelige, og ved Postens Afgang var der ei at tænke paa at blive Herre over Jlden. Millioner Gylden ere allerede fortærede; 12 a 13 store Magaziner ligge i Aske.
Viborger Samler, 1849-05-19
Jndenlandske Efterretninger. Rigsforsamlingen vedtog i Løverdags følgende Paragrapher af Grundlovsudkastets 5te Afsnit: § 49. Kommer den gyldigen Valgte i et af de Tilfælde, der udelukke fra Valgbarhed, mister han den af Valget flydende Ret. Dog skal Jngen tabe sit Sæde i Landsthinget, fordi han i Løbet af den Tid, for hvilken han er valgt, flytter til en anden Valgkreds. (112 mod 5 St.) Det bliver nærmere ved Lov at bestemme, i hvilke Tilfælde en Rigsdagsmand, der befordres til et lønnet Statsembede, skal underkastes Gjenvalg. (105 mod 9 St.) (Hele Paragraphen eenst., 123 St.) 850. Ministrene have i Embeds Medfør Adgang til Rigsdagen og ere berettigede til under Forhandlingerne at forlange Ordet, saa ofte de ville, idet de forøvrigt iagttage Forretningsordenen (115 mod 3 St.) Stemmeret udøve de kun, naar de tillige ere Rigsdagsmænd. (Eenst., 119 St.) 551. Ethvert Thing vælger sin Formand og den eller dem, der i hans Forfald skulle fore Forsædet. (Eenst., 108 St.)§ 52. Jntet af Thingene kan tage nogen Beslutning, naar ikke over Halvdelen af dets Medlemmer ere tilstede og deeltager i Afstemningen. (68 mod 42 og 107 mod 1 St.) § 53 udgaaer. 5 54. Jntet Lovforslag kan endelig vedtages, forinden det 3 Gange har været behandlet af Thinget. (106 mod 1 St.) § 55. Enhver Rigsdagsmand kan i det Thing, hvortil han hører, med dettes Samtykke bringe ethvert offentligt Anliggende under Forhandling og derom æske Ministeriets Forklaring. (Eenst., 108 St.) § 57. Finder Thinget ikke Anledning til om et Andragende at fatte Beslutning, kan det henvise det til Ministrene. (92 mod 6 St.) § 58. Thingenes Møder ere offentlige. Dog kan Formanden eller det i Forretningsordenen bestemte Antal Medlemmer forlange, at alle Uvedkommende fjernes, hvorpaa Thinget afgjør, om Sagen skal forhandles i offentligt eller hemmeligt Møde. (Eenst. 109 St.) § 59. Ethvert af Thingen fastsætter de nærmere Bestemmelser, som vedkomme Forretningsgangen og Ordens Opretholdelse. (Eenst. 109 St.) 659 B. (ny). Naar et Lovforslag bliver forkastet af eet af Thingene, kan det ikke oftere foretages af samme Thing i samme Samling. (80 mod 26 St.). § 59 C. (ny). Naar et Lovforslag er vedtaget i det ene Thing, bliver det i den Form, hvori det er vedtaget, at forelægge det andet Thing; hvis det der forandres, gaaer det tilbage til det første, foretages her atter Forandringer gaaer Forslaget paany til det andet Thing. Opnaaes da ei heller Enighed, skal, naar et Thing forlanger det, hvert Thing udnævne et lige Antal Medlemmer til at træde sammen i et Udvalg, som afgiver Betænkning over Uoverensstemmelserne.
Viborger Samler, 1849-05-19
J Henhold til Udvalgets Jndstilling finder da endelig Afgjørelse Sted i ethvert Thing for sig (103 St. mod 12). § 59 D. (ny). Den aarlige Rigsdag sammentræder den første Mandag i October, dersom Kongen ikke forinden har sammenkaldt den (107 St. mod 3). § 59 E. (ny). Rigsdagens Forsamlingsted er Regjeringens Sæde. J overordentlige Tilfælde kan Kongen sammenkalde den paa et andet Sted i Riget (63 St. mod 55). 6 59 F. (ny). Den forenede Rigsdag dannes ved Sammentræden af Folkethinget og Landsthinget. Til at tage Beslutning udfordres, at over Halvdelen af hvert Things Medlemmer er tilstede og deeltager i Afstemningen. Den vælger selv sin Formand og fastsætter iøvrigt de nærmere Bestemmelser, der vedkomme Forretningsgangen (eenst. med 111 St.) Derpaa vedtoges af 6te Afsnit: 6 60. Rigsretten bestaar af 16 Medlemmer, der vælges paa 4 Aar, Halvdelen af Landsthinget, Halvdelen af Landets øverste Domstol, blandt disses egne Medlemmer. Den vælger selv sin Formand af sin egen Midte. (Eenst. 108 St.). En Lov ordner nærmere Forfølgningsmaaden. (106 mod 4 St.).§ 61. Rigsretten paakiender de af Folkethinget mod Ministrene anlagte Sager. For Rigsretten kan Kongen ogsaa lade Andre tiltale for Forbrydelser, som han finder særdeles farlige for Staten, naar Folkethinget dertil giver sit Samtykke. (79 mod 13 St.). § 62. Den dømmende Magts Udovelse kan kun ordnes ved Lov. (89 mod 11 St.).
Viborger Samler, 1849-05-19
En af Udvalget foreslaaet anden Sammensætning af Rigsretten, som en for hvert enkelt Tilfælde af begge de nævnte Corporationer valgt Jury, blev forkastet med 76 St. mod 22.
Viborger Samler, 1849-05-19
J Torsdags vedtog Forsamlingen følgende Paragrapher: 663 (ny). Den med visse Eiendomme forbundne dømmende Myndighed skal ophæves ved Lov. (95 mod 7 St.) § 63 B. (ny). Retspleien bliver at adskille fra Forvaltningen efter de Regler, der fastsættes ved Lov. (83 mod 29 St.) § 63 C. (63). Domstolene ere berettigede til at paakiende ethvert Spørgsmaal og Øvrighedsmyndighedens Grændser. Dog kan den, der vil reise saadant Sporgsmaal, ikke ved at bringe Sagen for Domstolene unddrage sig fra foreløbigen at efterkomme Øvrighedens Befaling. (108 mod 3 og 102 mod 1). § 63 d. (62). Dommerne have i deres Kald alene at rette sig efter Loven. (90 mod 7 St.) De kunne ikke afsættes uden ved Dom, ei heller forflyttes mod deres Ønske uden for de Tilfælde, hvor en Omordning af Domstolene finder Sted (100 St. mod 2). Dog kan den Dommer, der har fyldt sit 65de Aar, afskediges men uden Tab af Jndtægter. (79 St. mod 20). § 63 E. (ny) Offentlighed og Mundtlighed skal saasnart og saavidt som muligt gjennemføres ved hele Retspleien. (9 mod 15 St.)J Misgierningssager (100 Ja, 25 Nei) og i Sager, der reise sig om politiske Lovovertrædelser (102 mod 16 St.), skulle Nævninger indføres. (97 St. mod 22). Derpaa vedtoges den udsatte § 46 og de til dobbelt Forhandling bestemte § 2 og 64 D. § 46. Jngen Udlænding kan herefter erholde Jndfødsretuden ved Lov. (119 St. mod 1). § 2. Den evangelisk lutherske Folkekirke er den danske Folkekirke og understøttes som saadan af Staten. (108 St. mod 3). Den af Udvalgets Fleerhed foreslaaede § 64 D., hvorved de til Kirken henlagte og skjænkede Midler sikkredes denne, blev ved Navneopraab forkastet med 71 Nei mod 53 Ja. (Fædrl.)
Viborger Samler, 1849-05-19
Hs. Majest. Kongen besøgte i Onsdags Formiddag de til Kbhavn fra Armeen ankomne, paa Militairhospitalet, indlagte Saarede. (Brl. Td.)Der har i disse Dage i de herværende diplomatiske Kredse været megen Tale om et "difinitivt preussisk Fredstilbud, der skulde være fremkaldt ved de garanterende Magters energiske Protester og Forestillinger, og som, uafhængigt af de Frankfurtske Beslutninger, skulde være skeet i Samstemning med de øvrige tydske Stater, der i dette Øieblik ere optraadte i en bestemtere, separatistisk Retning. Paa Børsen vilde man endog i Tirsdags vide, at der var taget en Statsraadsbeslutning i saa Henseende, som idag (d. 16de) vilde blive bragt til offentlig Kundskab. Efter hvad vi have kunne erfare, turde Sagen endnu ikke være saa nær den endelige Afgjørelse, at en saadan Offentliggjørelse kan ventes; men man sætter almindeligt Departementssecretair Sicks Afreise i Tirsdags paa Dampskibet Victoria" med Depescher fra vor Regjering i nøie Forbindelse med de paany reiste definitive Fredsunderhandlinger. Det er imidlertid en Selvfølge, at det meget vilde beroe paa, hvilken Vending Sagerne have taget i Tydskland, og navnlig i Frankfurt, hvorvidt det nye Stadium for de diplomatiske Underhandlinger vil kunne fremføre et endeligt Resultat. (Av. S. Nyhedsbl.)
Viborger Samler, 1849-05-19
Jfølge Standard var det engelske Krigsdampskib He cate afgaaet fra Spithead med Depescher fra Lord Palmerston directe til Kjøbenhavn. (Det ankom i Onsdags Formiddag paa Rheden.)J "Corr. Bur." hedder det: "Vi erfare, at den engelske og franske Regjering have protesteret mod de tydske Troppers Jndmarsch i Jylland, ikke alene hos Centralmagten, men ogsaa hos det preussiske Cabinet. J Særdeleshed skal en af Hr. de Ludre overrakt Note energisk tilkjendegive, at Overskridelsen af Kongeriget Danmarks Grændser giver Krigen Characteren af en Erobringskrig, hvorved de ved Tractaterne af 1815 fastsatte Territorialforhold krænkes, hvilket kunde være en Foranledning forden franske Regjering til ikke længere at betragte hine Tractater som bindende for sig."
Viborger Samler, 1849-05-19
Baron Nicolai er atter ankommen til Hamborg fra London, og som det hedder gaaer han til Berlin, for at overbringe de Betingelser, som Rusland foreslaaer til at jevne Striden imellem Danmark og Hertugdømmerne.
Viborger Samler, 1849-05-19
Fortegnelse over de den 14de Mai indbragte og beslaglagte Fartøier. Opbragte for Brud paa Blocaden: Nr. 19. Kuf "Gebroeder", 57 Læst., af Veendam, H. A. Wegener fra Stettin til Amsterdam med 4318 Scheffel Hvede, opbragt ved Fregatten Havfruen". Nr. 20. Skonnert N. L.", 89 Tons, af Goole, H. Bull, fra Rostock til Moldow med 48 Læster Hvede, opbragt ved Barkskibet "Saga. Nr. 21. Brig Honor af Shields, 154 Tons, J. Colle, fra Stralsund til London med 18,670 Scheffel Havre, opbragt ved Corvetten Flora". (B. T.)
Viborger Samler, 1849-05-19
Ved Admiralitetsretsdom er det af Capt. G. Kalhorn førte Skib "Henriette af Memel tilligemed dets ved Opbringelsen indehavende Ladning erklæret for god Prise.
Viborger Samler, 1849-05-19
Efter Forlydende skal, blandt flere, den forhenværende Tøimester i Rendsborg, Major Koefoed, nu være ankommen til Kjøbenhavn og have begjært Ansættelse. Krigsministeriet skal imidlertid have beordret hans Forhold undersøgt af en Overkrigscommission. (Rd. Av.)